pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“รัดเกล้า” ย้ำ รัฐบาลเร่งดำเนินการแก้ไขปัญหา และลดสัดส่วนหนี้ครัวเรือน โดยเฉพาะการแก้ไขปัญหาหนี้สินให้กับประชาชนรายย่อย ตั้งเป้าลดสัดส่วนหนี้ครัวเรือนให้ลดต่ำกว่าระดับ ร้อยละ 80”
วันศุกร์ที่ 13 ตุลาคม 2566
13/10/2566
“รัดเกล้า” ย้ํา รัฐบาลเร่งดําเนินการแก้ไขปัญหา และลดสัดส่วนหนี้ครัวเรือน โดยเฉพาะการแก้ไขปัญหาหนี้สินให้กับประชาชนรายย่อย ตั้งเป้าลดสัดส่วนหนี้ครัวเรือนให้ลดต่ํากว่าระดับ ร้อยละ 80”
“รัดเกล้า” ย้ํา รัฐบาลเร่งดําเนินการแก้ไขปัญหา และลดสัดส่วนหนี้ครัวเรือน โดยเฉพาะการแก้ไขปัญหาหนี้สินให้กับประชาชนรายย่อย ตั้งเป้าลดสัดส่วนหนี้ครัวเรือนให้ลดต่ํากว่าระดับ ร้อยละ 80”
วันนี้ (13 ตุลาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ธนาคารออมสิน ซึ่งกํากับดูแลโดยกระทรวงการคลัง เดินหน้าแก้ไขปัญหา และลดสัดส่วนหนี้ครัวเรือน โดยเฉพาะปัญหาหนี้สินของประชาชนรายย่อย ตลอดจนให้ความรู้ทางการเงิน และพัฒนากําลังคน เพื่อรองรับการทํางานตามนโยบายรัฐบาลในอนาคต ตามที่นายกรัฐมนตรีได้ให้นโยบายและย้ําถึงการกระตุ้นเศรษฐกิจ ทั้งการเพิ่มรายได้ ลดรายจ่าย แก้ปัญหาหนี้ภาคประชาชน โดยให้ดําเนินการให้ได้เร็วที่สุด
นางรัดเกล้า กล่าวว่า เพื่อเป็นการขานรับนโยบายของรัฐบาล ธนาคารออมสินจึงได้จัด “โครงการเฉลิมพระเกียรติเนื่องในวันนวมินทรมหาราช วันที่ 13 ตุลาคม 2566” มาตรการแก้ไขหนี้ตามนโยบายรัฐบาลเพื่อลูกหนี้รายย่อยธนาคารออมสิน เพื่อช่วยเหลือลูกหนี้ที่ได้รับผลกระทบทางเศรษฐกิจต่อเนื่องจากการแพร่ระบาดของโควิด-19 จากการผ่อนชําระ และลูกหนี้บางส่วนที่มีสถานะ NPLs จากผลกระทบดังกล่าว โดยจะเปิดให้เข้าร่วมโครงการได้จนถึงวันที่30 ธันวาคม 2566
สําหรับมาตรการแก้ไขหนี้ดังกล่าว เพื่อช่วยเหลือลูกค้ารายย่อยสินเชื่อธนาคารออมสิน ด้วยการให้พักชําระเงินต้น และให้ทางเลือกจ่ายดอกเบี้ยตั้งแต่ 25% - 100% แล้วแต่กรณี ตามเงื่อนไขธนาคารและสถานะของลูกหนี้แต่ละราย เมื่อสามารถผ่อนชําระได้ตามเงื่อนไขของมาตรการ ธนาคารจะยกเว้นดอกเบี้ยค้างชําระก่อนเข้ามาตรการให้ รวมถึงลูกหนี้ที่มีสถานะ NPLs อยู่ก่อนวันที่ 30 ธันวาคม 2565 ธนาคารจะชะลอกระบวนการดําเนินคดีตามกฎหมาย โดยไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย แล้วแต่กรณี โดยให้ผ่อนชําระได้สูงสุด 10 ปี และคิดอัตราดอกเบี้ยพิเศษตามเงื่อนไขธนาคาร ทั้งนี้ ลูกหนี้ที่ประสงค์เข้าร่วมมาตรการ สามารถติดต่อธนาคารออมสินสาขาเจ้าของบัญชีเงินกู้ หรือสาขาที่สะดวกได้ถึงวันที่30 ธันวาคม 2566
“รัฐบาลผลักดันนโยบายไปสู่การดําเนินการเพื่อแก้ไขปัญหา พลิกฟื้นเศรษฐกิจ และยกระดับชีวิตประชาชน โดยหน่วยงานที่เกี่ยวข้องได้เร่งเตรียมความพร้อมดําเนินมาตรการต่างๆ ในการแก้ไขปัญหาอย่างตรงจุดและยั่งยืน ให้สอดคล้องกับภาวะเศรษฐกิจที่เริ่มฟื้นตัว ซึ่งจะช่วยสนับสนุนให้สถานการณ์หนี้ครัวเรือนคลี่คลายขึ้นได้ในระยะต่อไป โดยมีเป้าหมายที่จะลดหนี้ภาพรวมให้ลดลงอยู่ในระดับที่ยั่งยืน หรือต่ํากว่า 80% ต่อจีดีพี” นางรัดเกล้า กล่าว
รัฐบาลไทย-ข่าวทำเนียบรัฐบาล-​นายกฯ หารือเอกอัครราชทูตอิสราเอลฯ เสียใจกับความสูญเสียที่เกิดขึ้น ขอความช่วยเหลือให้เกิดการปล่อยตัวคนไทยที่ถูกจับเป็นตัวประกัน และสนับสนุนภารกิจพาคนไทยทั้งหมดที่ต้องการกลับประเทศ
วันศุกร์ที่ 13 ตุลาคม 2566
13/10/2566
​นายกฯ หารือเอกอัครราชทูตอิสราเอลฯ เสียใจกับความสูญเสียที่เกิดขึ้น ขอความช่วยเหลือให้เกิดการปล่อยตัวคนไทยที่ถูกจับเป็นตัวประกัน และสนับสนุนภารกิจพาคนไทยทั้งหมดที่ต้องการกลับประเทศ
​นายกฯ หารือเอกอัครราชทูตอิสราเอลฯ เสียใจกับความสูญเสียที่เกิดขึ้น ขอความช่วยเหลือให้เกิดการปล่อยตัวคนไทยที่ถูกจับเป็นตัวประกัน และสนับสนุนภารกิจพาคนไทยทั้งหมดที่ต้องการกลับประเทศ
วันนี้ (13 ตุลาคม 2566) เวลา 08.45 น. ณ ห้องสีม่วง ตึกไทยคู่ฟ้า ทําเนียบรัฐบาล นางออร์นา ซากิฟ (H.E. Mrs. Orna Sagiv) เอกอัครราชทูตรัฐอิสราเอลประจําประเทศไทย เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยนายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปผลการหารือ ดังนี้
นายกรัฐมนตรีกล่าวว่า รัฐบาลได้ติดตามสถานการณ์ความไม่สงบที่เกิดขึ้นด้วยความกังวล หวังว่าสถานการณ์กลับเป็นปกติในเร็ววัน และแสดงความเสียใจต่อการสูญเสียชีวิตและทรัพย์สิน ไทยขอคัดค้านความรุนแรงที่เกิดขึ้นในทุกรูปแบบโดยทุกฝ่าย โดยเฉพาะอย่างยิ่งเมื่อส่งผลกระทบต่อผู้บริสุทธิ์ รวมถึงคนไทย
เอกอัครราชทูตอิสราเอลฯ กล่าวว่ารัฐบาลอิสราเอลเสียใจกับเหตุการณ์ที่เกิดขึ้น ความสูญเสียเกิดแก่ผู้บริสุทธิ์ โดยพร้อมให้ความช่วยเหลือประชาชนไทย และผู้บริสุทธิ์ทุกคน พร้อมจะดูแลทุกคนที่อยู่ในประเทศอิสราเอลเหมือนเป็นพลเมืองของตนเอง แต่ขอให้เข้าใจว่าอิสราเอลเผชิญกับสงครามรูปแบบที่ไม่เคยเจอมาก่อน อย่างไรก็ดี ยินดีที่จะให้ความช่วยเหลือ ร่วมมือกับรัฐบาลไทย ท่ามกลางสถานการณ์และความท้าทายที่เกิดขึ้นนี้อย่างดีที่สุด ซึ่งตอนนี้ได้อพยพคนที่อยู่ในพื้นที่อันตรายออกมา 4 กิโลเมตรจากพื้นที่อันตราย
รัฐบาลไทยให้ความสําคัญสูงสุดในสวัสดิภาพและความปลอดภัยของคนไทยในอิสราเอล ซึ่งมีประมาณ 30,000 คน โดยนายกรัฐมนตรีได้หารือกับเอกอัครราชทูตไทย ณ กรุงเทลอาวีฟ อย่างใกล้ชิด เพื่อติดตาม ประเมินสถานการณ์และจัดแผนให้การช่วยเหลือคนไทย ขอบคุณฝ่ายอิสราเอลที่ให้การสนับสนุนคนไทยที่ได้รับผลกระทบจากความรุนแรง และขอรับการสนับสนุนความช่วยเหลืออย่างต่อเนื่อง เพื่อความปลอดภัยและสวัสดิภาพของคนไทยทุกคน
ตอนนี้มีคนไทย 16 คน ถูกลักพาตัว ซึ่งรัฐบาลห่วงกังวลต่อความปลอดภัยของคนไทยเหล่านี้ ขอให้รัฐบาลอิสราเอลให้ความช่วยเหลือเพื่อให้คนไทยทั้ง 16 คน ได้รับการปล่อยตัว รวมทั้งขอความสนับสนุนภารกิจการพาคนไทย ซึ่งลงทะเบียนเกือบ 6 พันคน ต้องการกลับบ้าน ซึ่งเอกอัครราชทูตฯ ขอให้เชื่อว่าจะร่วมมือทุกทาง ให้ความช่วยเหลือทุกทางที่ทําได้ เพื่อช่วยคนไทย และในโอกาสนี้ นายกรัฐมนตรี ได้ขอให้นายจ้างชาวอิสราเอลดูแลลูกจ้างชาวไทยทุกคนอย่างดีด้วย
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีสวดพระพุทธมนต์และพิธีทำบุญตักบาตรถวายพระราชกุศล เนื่องใน “วันนวมินทรมหาราช” 13 ตุลาคม 2566
วันศุกร์ที่ 13 ตุลาคม 2566
13/10/2566
นายกรัฐมนตรีและภริยา เป็นประธานในพิธีสวดพระพุทธมนต์และพิธีทําบุญตักบาตรถวายพระราชกุศล เนื่องใน “วันนวมินทรมหาราช” 13 ตุลาคม 2566
นายกรัฐมนตรีและภริยา เป็นประธานในพิธีสวดพระพุทธมนต์และพิธีทําบุญตักบาตรถวายพระราชกุศล เนื่องใน “วันนวมินทรมหาราช” 13 ตุลาคม 2566
นายสัตวแพทย์ชัย วัชรงค์ โฆษกประจําสํานักนายกรัฐมนตรีเผยว่า วันนี้ (13 ตุลาคม 2566)เวลา 07.30 น.ณ ท้องสนามหลวง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นางพักตร์พิไล ทวีสิน ภริยา เป็นประธานในพิธีสวดพระพุทธมนต์และพิธีทําบุญตักบาตรถวายพระราชกุศล เนื่องใน “วันนวมินทรมหาราช” 13 ตุลาคม 2566 โดยมีองคมนตรีและภริยา ประธานรัฐสภา ประธานศาลฎีกาและคู่สมรส ประธานวุฒิสภา ประธานองค์กรตามรัฐธรรมนูญและภริยา คณะรัฐมนตรีและคู่สมรส เลขาธิการนายกรัฐมนตรี หน่วยราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ/ผู้บัญชาการตํารวจแห่งชาติพร้อมภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร เข้าร่วมพิธี
เมื่อนายกรัฐมนตรีและภริยาเดินทางถึงบริเวณท้องสนามหลวง สมเด็จพระราชาคณะ พระราชาคณะ จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล พระสงฆ์ให้ศีล พระสงฆ์สวดพระพุทธมนต์
จบแล้ว นายกรัฐมนตรีและภริยา คณะองคมนตรี ประธานรัฐสภา ประธานศาลฎีกาและคู่สมรส ประธานวุฒิสภา และประธานองค์กรตามรัฐธรรมนูญ ถวายเครื่องไทยธรรมแด่พระสงฆ์ จํานวน 10 รูป นายกรัฐมนตรีทอดผ้าไตรพระสงฆ์ จํานวน 10 ไตร พระสงฆ์สดับปกรณ์ พระสงฆ์ อนุโมทนา ถวายดิเรก นายกรัฐมนตรีกรวดน้ํารับพร แล้วกราบลาพระรัตนตรัย และถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ต่อจากนั้น นายกรัฐมนตรีและภริยา นําผู้ร่วมพิธี ร่วมตักบาตรพระสงฆ์ จํานวน 189 รูป เป็นอันเสร็จพิธี
รัฐบาลไทย-ข่าวทำเนียบรัฐบาล-สธ. เผย คนไทยกลับจากอิสราเอลชุดสอง 56 คน บาดเจ็บส่งรักษาในรพ. 2 ราย ดูแลสุขภาพจิต 8 ราย
วันเสาร์ที่ 14 ตุลาคม 2566
สธ. เผย คนไทยกลับจากอิสราเอลชุดสอง 56 คน บาดเจ็บส่งรักษาในรพ. 2 ราย ดูแลสุขภาพจิต 8 ราย
กระทรวงสาธารณสุข เผยผลการดูแลสุขภาพคนไทยอพยพกลับจากประเทศอิสราเอลชุดที่ 2 จํานวน 56 คน ที่สนามบินสุวรรณภูมิ มีผู้ได้รับบาดเจ็บจากการถูกยิง 2 ราย ส่งตัวโรงพยาบาลบางพลี จังหวัดสมุทรปราการ เพื่อสังเกตอาการและตรวจรักษาเพิ่มเติม
กระทรวงสาธารณสุข เผยผลการดูแลสุขภาพคนไทยอพยพกลับจากประเทศอิสราเอลชุดที่ 2 จํานวน 56 คน ที่สนามบินสุวรรณภูมิ มีผู้ได้รับบาดเจ็บจากการถูกยิง 2 ราย ส่งตัวโรงพยาบาลบางพลี จังหวัดสมุทรปราการ เพื่อสังเกตอาการและตรวจรักษาเพิ่มเติม คัดกรองสุขภาพจิต 22 ราย พบมีภาวะเครียด 3 ราย มีอาการตื่นตัวเกิน 5 ราย ทีมสุขภาพจิตให้การดูแลก่อนส่งกลับภูมิลําเนา ส่วนการรับคนไทยชุดต่อไปที่สนามบินอู่ตะเภา หน่วยงานสาธารณสุขในพื้นที่เตรียมการพร้อมแล้ว
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยความคืบหน้าการดูแลสุขภาพคนไทยที่เดินทางกลับจากเหตุการณ์ความไม่สงบในอิสราเอล ว่า ได้รับรายงานจากนายแพทย์สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ในฐานะผู้บัญชาการศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข ว่า คนไทยชุดที่ 2 ซึ่งเดินทางกลับด้วยสายการบินพาณิชย์ ถึงสนามบินสุวรรณภูมิเมื่อช่วงเย็นวานนี้ (13 ตุลาคม 2566) รวมทั้งสิ้น 56 คน เป็นชาย 55 คน หญิง 1 คน ทีมคัดกรองสุขภาพจากโรงพยาบาลบางพลี จังหวัดสมุทรปราการ กรมสุขภาพจิต และกรมควบคุมโรค ได้ตรวจคัดกรองเพื่อประเมินสุขภาพกายและสุขภาพจิต พบว่า มีผู้ได้รับบาดเจ็บจากการถูกยิง 2 ราย รายแรก ชายอายุ 38 ปี ภูมิลําเนาจังหวัดนครพนม มีแผลบริเวณสะโพก ได้รับการรักษาบาดแผลมาแล้ว มีอาการปวดเข่าซ้าย รายที่ 2 ชายอายุ 26 ปี ภูมิลําเนาจังหวัดขอนแก่น มีแผลที่บริเวณเชิงกราน ได้รับการรักษาบาดแผลมาแล้วเช่นกัน ยังปวดแผลเล็กน้อย ทีมแพทย์ส่งตัวไปนอนโรงพยาบาลบางพลี เพื่อสังเกตอาการและตรวจร่างกายเพิ่มเติม ล่าสุดเช้านี้ ทั้ง 2 ราย อาการทั่วไปปกติ และประสงค์ที่จะกลับไปรักษาต่อใกล้บ้าน แพทย์จึงอนุญาตให้ออกจากโรงพยาบาลได้ นอกจากนี้ ยังพบผู้มีอาการเจ็บคอ 1 ราย ผลตรวจ PCR ไม่พบเชื้อ แพทย์ได้ให้การรักษาก่อนให้กลับภูมิลําเนา
ส่วนการตรวจคัดกรองด้านสุขภาพจิต มีผู้ต้องประเมินสุขภาพจิต 22 ราย ในจํานวนนี้พบมีภาวะเครียด 3 ราย มีอาการตื่นตัวมากเกินไป 5 ราย ทีม MCATT ของกรมสุขภาพจิตได้ให้การเยียวยาก่อนส่งกลับภูมิลําเนา โดยจะประสานสํานักงานสาธารณสุขจังหวัดและโรงพยาบาลในภูมิลําเนาติดตามอาการต่อเนื่อง สําหรับการเตรียมการรับคนไทยชุดต่อไป ซึ่งจะเดินทางถึงสนามบินอู่ตะเภาจังหวัดระยอง ในเช้าวันที่ 15 ตุลาคม 2566 หน่วยงานของกระทรวงสาธารณสุข ได้แก่ สํานักงานควบคุมป้องกันโรคที่ 6 ชลบุรี กองด่านควบคุมโรคติดต่อระหว่างประเทศและกักกันโรค สนามบินอู่ตะเภา สํานักงานสาธารณสุขจังหวัดระยอง สํานนักงานสาธารณสุขอําเภอบ้านฉาง โรงพยาบาลบ้านฉาง โรงพยาบาลระยอง และศูนย์สุขภาพจิตที่ 6 ชลบุรี ได้เตรียมพื้นที่และกระบวนการคัดกรองสุขภาพกาย/สุขภาพจิตไว้พร้อมแล้ว
**************************************** 14 ตุลาคม 2566
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบำเพ็ญพระราชกุศล วันนวมินทรมหาราช พุทธศักราช 2566
วันเสาร์ที่ 14 ตุลาคม 2566
14/10/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศล วันนวมินทรมหาราช พุทธศักราช 2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศล วันนวมินทรมหาราช พุทธศักราช 2566
วันที่ 13 ตุลาคม 2566 17.00 น. ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศล วันนวมินทรมหาราช พุทธศักราช 2566 ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เฝ้าฯ รับเสด็จ ณ พระที่นั่งอมรินทรวินิจฉัย ในพระบรมมหาราชวัง
พระบาทสมเด็จพระเจ้าอยู่หัวทรงจุดธูปเทียนเครื่องนมัสการบูชาพระพุทธปฏิมาชัยวัฒน์ รัชกาลที่ 9 พระพุทธมหาราช ฉ ปริวัตน์ และพระพุทธรูปประจําพระชนมวารของพระบรมอัฐิ และพระอัฐิแล้ว ทรงจุดธูปเทียนเครื่องราชสักการะกราบถวายบังคมพระบรมอัฐิพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระบาทสมเด็จพระปรเมนทร มหาอานันทมหิดล พระอัฐมรามาธิบดินทร และพระอัฐิสมเด็จพระมหิตลาธิเบศร อดุลยเดชวิกรม พระบรมราชชนก สมเด็จพระศรีนครินทราบรมราชชนนี และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระสงฆ์ 89 รูป สวดพระพุทธมนต์จบแล้ว ทรงจุดธูปเทียนเครื่องทรงธรรม พระราชาคณะถวายศีลและถวายพระธรรมเทศนากัณฑ์ 1 จบแล้ว ทรงประเคนจตุปัจจัยไทยธรรมบูชากัณฑ์เทศน์ แล้วทรงทอดผ้าไตรพระสงฆ์ที่สวดพระพุทธมนต์ 89 รูป และที่ถวายพระธรรมเทศนา สดับปกรณ์ ถวายอนุโมทนา ถวายอดิเรก ถวายพระพรลา เสด็จพระราชดําเนินกลับพระที่นั่งอัมพรสถาน พระราชวังดุสิต
ทั้งนี้ รัฐบาลได้กําหนดให้วันที่ 13 ตุลาคมของทุกปี เป็นวันนวมินทรมหาราช เพื่อเป็นการน้อมรําลึกถึงพระมหากรุณาธิคุณในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงมีต่อปวงชนชาวไทยเป็นล้นพ้นอย่างหาที่สุดมิได้ แห่งพระมหากษัตริย์ผู้ทรงมีคุณูปการอันยิ่งใหญ่แก่แผ่นดิน ประกอบกับวันที่ 13 ตุลาคม 2566 เป็นวันแห่งการเสด็จสวรรคตครบรอบ 7 ปี หรือ “สัตตมวรรษ” ซึ่งวันนวมินทร์ทรามหาราช แปลว่า วันที่ระลึกถึงพระมหากษัตริย์รัชกาลที่ 9 ผู้ยิ่งใหญ่
รัฐบาลไทย-ข่าวทำเนียบรัฐบาล-นายกรัฐมนตรีห่วงคนไทยในอิสราเอล แจ้งขอกลับไทยแต่ยังติดอยู่ในพื้นที่ ย้ำหน้าที่นายกฯ คือทำให้คนไทยปลอดภัยเยอะที่สุด
วันเสาร์ที่ 14 ตุลาคม 2566
14/10/2566
นายกรัฐมนตรีห่วงคนไทยในอิสราเอล แจ้งขอกลับไทยแต่ยังติดอยู่ในพื้นที่ ย้ําหน้าที่นายกฯ คือทําให้คนไทยปลอดภัยเยอะที่สุด
นายกรัฐมนตรีห่วงคนไทยในอิสราเอล แจ้งขอกลับไทยแต่ยังติดอยู่ในพื้นที่ ย้ําหน้าที่นายกฯ คือทําให้คนไทยปลอดภัยเยอะที่สุด
วันนี้ (14 ต.ค. 66) เวลา 14.45 น. ที่องค์การบริหารส่วนตําบลหอกลอง อ.พรหมพิราม จ.พิษณุโลก นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชน ถึงความคืบหน้าการช่วยเหลือคนไทยจากเหตุความรุนแรงในตะวันออกกลางว่า เมื่อสักครู่นี้ได้รับแจ้งจาก เอกอัครราชทูตไทยประจําอิสราเอล ว่า มีเครื่องบินอีกลําที่รับคนไทยออกมาจากอิสราเอลแล้ว ถือเป็นเรื่องดี แต่ยังมีเรื่องที่น่ากังวลใจอยู่ คือมีชาวไทยบางคนมีชื่ออยู่ในผู้ที่แสดงเจตจํานงเดินทางกลับแต่ไม่ปรากฏตัว หรือติดต่อไม่ได้ มี 2-3 คนที่แสดงความจํานงเปลี่ยนใจไม่กลับ และที่น่าเป็นห่วงคือ มีบางคนแสดงเจตจํานงว่าจะกลับ แต่แจ้งว่าออกจากพื้นที่ไม่ได้ เนื่องจากยังมีการยิงจรวดอย่างต่อเนื่อง จึงเป็นส่วนที่เรายังมีความกังวล เพราะแสดงว่าความรุนแรงไม่ได้ลดน้อยลงไป อย่างไรก็ตาม รัฐบาลจะทําเต็มที่ที่จะจัดเที่ยวบินให้ได้เยอะที่สุด มาไม่ได้ไม่เป็นไร แต่พยายามลําเลียงออกมา ซึ่งทางเอกอัครราชทูตฯ ก็บอกว่าทางทหารอิสราเอลก็ช่วยเต็มที่ที่จะลําเลียงคนออกมาจากจุดสุ่มเสี่ยง โดยเป็นเรื่องที่เกิดขึ้นเมื่อ 1-2 ชม.ที่ผ่านมา
สําหรับกรณีเอกอัครราชทูตปาเลสไตน์ประจําประเทศไทย เสนอให้รัฐบาลไทยใช้ความสัมพันธ์ทางการทูตกับอิสราเอล ในการดึงอิสราเอลเข้าสู่วงเจรจาสันติภาพกับปาเลสไตน์ เพื่อช่วยเหลือคนที่ติดอยู่ในบริเวณฉนวนกาซา รวมถึงคนไทยด้วยนั้น นายกรัฐมนตรีกล่าวว่า เชื่อว่าคงมีการเจรจากันอยู่แล้ว ยืนยันว่าประเทศไทยไม่ได้เป็นคู่ขัดแย้งของเหตุการณ์ที่เกิดขึ้น เราเป็นเพียงผู้บริสุทธิ์และได้รับความเดือดร้อน
“หน้าที่ของผมในฐานะนายกรัฐมนตรี คือต้องทําให้คนไทยปลอดภัยเยอะที่สุด ไม่ว่าจะเป็นคนที่ยังตกค้างอยู่ หรือคนที่ได้รับบาดเจ็บ หรือที่น่ากังวลมากกว่านั้นคือบุคคลที่ถูกจับเป็นตัวประกัน ซึ่งสําคัญมาก คงใช้ทุกวิถีทาง ทั้งปาเลสไตน์หรือประเทศอื่นที่มีความสัมพันธ์ที่ดี เพราะสําคัญที่สุดคือความปลอดภัยของคนไทยที่อยู่ที่นั่น” นายกรัฐมนตรี กล่าว
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ร่วมพิธีวางพวงมาลาถวายราชสักการะพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันนวมินทรมหาราช พุทธศักราช 2566
วันศุกร์ที่ 13 ตุลาคม 2566
13/10/2566
รัฐมนตรีฯ พิมพ์ภัทรา ร่วมพิธีวางพวงมาลาถวายราชสักการะพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันนวมินทรมหาราช พุทธศักราช 2566
รัฐมนตรีฯ พิมพ์ภัทรา ร่วมพิธีวางพวงมาลาถวายราชสักการะพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันนวมินทรมหาราช พุทธศักราช 2566
วันนี้ (13 ตุลาคม 2566) เวลา 08.30 น. นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมพิธีวางพวงมาลาถวายราชสักการะพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันนวมินทรมหาราช พุทธศักราช 2566 โดยมีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธาน และคณะรัฐมนตรี ร่วมวางพวงมาลา ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กรุงเทพฯ
รัฐบาลไทย-ข่าวทำเนียบรัฐบาล-รมช.อนุชา ติดตามนายกฯ ลงพื้นที่ จ.พิษณุโลก แก้ปัญหาการบริหารจัดการน้ำทั้งระบบ
วันเสาร์ที่ 14 ตุลาคม 2566
รมช.อนุชา ติดตามนายกฯ ลงพื้นที่ จ.พิษณุโลก แก้ปัญหาการบริหารจัดการน้ําทั้งระบบ
รมช.อนุชา ติดตามนายกฯ ลงพื้นที่ จ.พิษณุโลก แก้ปัญหาการบริหารจัดการน้ําทั้งระบบ
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ร่วมกับนายกรัฐมนตรี เพื่อติดตามสถานการณ์น้ําและการบริหารจัดการน้ําในพื้นที่อําเภอบางระกํา อําเภอพรหมพิราม รวมทั้งการแก้ไขปัญหาน้ําประปาในเขตเทศบาลนครพิษณุโลก โดยมีผู้บริหารกระทรวงเกษตรและสหกรณ์ และหัวหน้าส่วนราชการหน่วยงานที่เกี่ยวข้องให้การต้อนรับ ณ จังหวัดพิษณุโลก ว่า การลงพื้นที่ในวันนี้ กระทรวงเกษตรและสหกรณ์ ได้เล็งเห็นถึงความสําคัญของปัญหาและการบริหารจัดการน้ําทั้งระบบใน จ.พิษณุโลก ที่มีความเชื่อมโยงกับประชาชนและเกษตรกรที่ได้รับผลกระทบอย่างต่อเนื่อง และเตรียมเร่งแก้ปัญหาอย่างบูรณาการร่วมกับหน่วยงานที่เกี่ยวข้องทั้งส่วนกลางและภูมิภาค โดยในช่วงเช้าได้รับฟังปัญหาและแนวทางแก้ไขระบบผลิตและระบบจ่ายน้ําประปาในเขตเทศบาลนครพิษณุโลก เกี่ยวกับระบบท่อส่งน้ําที่มีอายุการใช้งานกว่า 70 ปี เกิดการแตกรั่วบ่อยครั้งเป็นเหตุให้สูญเสียน้ําอยู่ที่ 50% ทําให้น้ําประปามีปริมาณไม่เพียงพอ เกิดปัญหาน้ําไหลอ่อนและน้ําขุ่นแดง อีกทั้งมีถังสํารองน้ําในปริมาณจํากัด ทําให้ไม่สามารถให้บริการน้ําประปาแก่ประชาชนได้เต็มประสิทธิภาพ ทั้งนี้ กระทรวงเกษตรฯ ได้มอบหมายกรมชลประทานประสานหน่วยงานในพื้นที่ดําเนินการในส่วนที่เกี่ยวข้องอย่างบูรณาการ เพื่อร่วมแก้ไขปัญหาน้ําประปา ป้องกันปัญหาด้านการใช้น้ําที่อาจส่งผลกระทบต่อการประกอบอาชีพทําเกษตรกรกรรมและภาคอุตสาหกรรม
จากนั้นได้ลงพื้นที่ตรวจติดตามสถานการณ์น้ํา ณ บึงตะเครง อ.บางระกํา และรับฟังข้อเสนอแนะ รวมทั้งความต้องการของเกษตรกรในการเพิ่มศักยภาพการหน่วงน้ําในพื้นที่โครงการบางระกําโมเดล โดยจะเร่งรัดแผนการดําเนินงานของหน่วยงานต่าง ๆ อาทิ ซ่อมแซมสิ่งสาธารณูปโภค ปรับปรุงอาคารชลประทาน ปรับปรุงยกระดับถนน ฯลฯ และส่งเสริมการประกอบอาชีพประมง หรืออื่น ๆ เพื่อให้ประชาชนมีรายได้เสริมในช่วงการหน่วงน้ํา ซึ่งจะเพิ่มพื้นที่หน่วงน้ําได้ 400 ล้าน ลบ.ม. ในพื้นที่ 265,000 ไร่ ทําให้ประชาชนในพื้นที่โครงการสามารถใช้ชีวิตอยู่กับน้ําในช่วงการหน่วงน้ําได้อย่างมั่นคง และปลอดภัย
สําหรับโครงการบางระกําโมเดล เป็นโครงการที่กรมชลประทานได้ดําเนินการพัฒนาพื้นที่สาธารณะซึ่งเป็นหนองน้ําขนาดใหญ่ในพื้นที่แม่น้ํายมฝั่งขวาของอําเภอบางระกํา จ.พิษณุโลก โดยการพัฒนาแก้มลิง บึงตะเครง-บึงขี้แร้ง-บึงระมาณ สามารถเก็บกักน้ําได้รวม 30.74 ล้านลูกบาศก์เมตร ดําเนินการแล้วเสร็จในปี 2558 จากความต้องการของประชาชนในการปรับตัวนํามาปรับปฏิทินการเพาะปลูก และแผนการบริหารจัดการน้ํานํามาสู่นโยบายของกระทรวงเกษตรและสหกรณ์
ขณะเดียวกัน ได้รับฟังปัญหาการระบายน้ําและการบริหารจัดการน้ําในพื้นที่ทั้งลุ่มน้ําน่านและลุ่มน้ํายม โดยได้ขอรับการสนันสนุนงบประมาณหลายโครงการ ประกอบด้วย 1) โครงการประตูระบายน้ําแม่น้ําน่าน จ.พิษณุโลก 2) โครงการเพิ่มประสิทธิภาพการระบายน้ําพื้นที่ลุ่มต่ําทุ่งสาน อ.พรหมพิราม จ.พิษณุโลก เป็นต้น ซึ่งจะทําให้เกษตรกรและประชาชนในพื้นที่ได้รับประโยชน์หลายประการ อาทิ 1) สามารถเพิ่มแหล่งกักเก็บน้ําไว้ใช้เพื่ออุปโภค-บริโภค และการเกษตร ป้องกันภัยแล้งและอุทกภัยอย่างยั่งยืน 2) มีเครื่องมือในการบริหารจัดการน้ําได้อย่างมีประสิทธิภาพและเป็นระบบ 3) การใช้ชีวิตของประชาชนที่อยู่ใกล้แม่น้ําและคันกั้นน้ํา มีความมั่นคงและปลอดภัยต่อชีวิตและทรัพย์สิน และ 4) รักษาระบบนิเวศทางด้านทรัพยากรสัตว์น้ํา และความมั่นคงของตลิ่ง เป็นต้น
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา นำคณะผู้บริหาร อก. ร่วมพิธีสวดพระพุทธมนต์และทำบุญตักบาตรถวายพระราชกุศล เนื่องใน “วันนวมินทรมหาราช” 13 ตุลาคม 2566
วันศุกร์ที่ 13 ตุลาคม 2566
13/10/2566
รัฐมนตรีฯ พิมพ์ภัทรา นําคณะผู้บริหาร อก. ร่วมพิธีสวดพระพุทธมนต์และทําบุญตักบาตรถวายพระราชกุศล เนื่องใน “วันนวมินทรมหาราช” 13 ตุลาคม 2566
รัฐมนตรีฯ พิมพ์ภัทรา นําคณะผู้บริหาร อก. ร่วมพิธีสวดพระพุทธมนต์และทําบุญตักบาตรถวายพระราชกุศล เนื่องใน “วันนวมินทรมหาราช” 13 ตุลาคม 2566
วันนี้ (13 ตุลาคม 2566) เวลา 07.30 น. นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ร่วมพิธีสวดพระพุทธมนต์และพิธีทําบุญตักบาตร แด่สมเด็จพระราชาคณะ พระราชาคณะ และพระสงฆ์ จํานวน 189 รูป เพื่อถวายเป็นพระราชกุศล เนื่องใน “วันนวมินทรมหาราช” 13 ตุลาคม 2566 โดยมีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นางพักตร์พิไล ทวีสิน ภริยา เป็นประธาน ณ ท้องสนามหลวง
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลขอบคุณความเชื่อมั่นนักท่องเที่ยวจีน ยืนยันที่พักมาไทยถึง 5.9 แสนคนรัฐบาลยืนยันจะดำเนินมาตรการเพิ่มความปลอดภัยเพื่อทักท่องเที่ยวและคนไทยทุกคน
วันเสาร์ที่ 14 ตุลาคม 2566
โฆษกรัฐบาลเผย รัฐบาลขอบคุณความเชื่อมั่นนักท่องเที่ยวจีน ยืนยันที่พักมาไทยถึง 5.9 แสนคนรัฐบาลยืนยันจะดําเนินมาตรการเพิ่มความปลอดภัยเพื่อทักท่องเที่ยวและคนไทยทุกคน
โฆษกรัฐบาลเผย รัฐบาลขอบคุณความเชื่อมั่นนักท่องเที่ยวจีน ยืนยันที่พักมาไทยถึง 5.9 แสนคนรัฐบาลยืนยันจะดําเนินมาตรการเพิ่มความปลอดภัยเพื่อทักท่องเที่ยวและคนไทยทุกคน
วันที่ 14 ตุลาคม 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรีเปิดเผยว่า รัฐบาลขอบคุณความเชื่อมั่นของนักท่องเที่ยวจีนที่มีต่อประเทศไทย จากการสํารวจพบว่า ตัวเลขนักท่องเที่ยวยังคงยืนยันเที่ยวบินและที่พักถึง 5.9 แสนคน รัฐบาลให้สัญญาจะดําเนินมาตรการ ดูแลความปลอดภัย แก่นักท่องเที่ยวอย่างเต็มที่
โฆษกประจําสํานักนายกรัฐมนตรีเปิดเผยว่า ตัวเลขจากการท่าอากาศยานไทยแสดงว่านักท่องเที่ยวจีนที่จองการเดินทางเข้ามาในประเทศไทย 6.5 แสนคน ก่อนเกิดเหตุการณ์ที่สยามพารากอน ยังคงยืนยันที่พัก และเที่ยวบินมาที่ไทยถึง 5.9 แสนคน ลดน้อยลงเพียง 9.2% ซึ่งถือว่าเป็นความเบี่ยงเบนที่อยู่ในเกณฑ์ปกติ จึงสะท้อนได้ว่านักท่องเที่ยวจีนยังคงมีความเชื่อมั่นที่จะมาเที่ยวเมืองไทยเช่นเดิมไม่เปลี่ยนแปลง
อย่างไรก็ดี โฆษกรัฐบาลกล่าวว่า เมื่อเที่ยบกับภาวะปกติที่ตัวเลขจํานวนนักท่องเที่ยวที่เข้ามาเที่ยวจริงจะแตกต่างจากจํานวนที่จองเข้ามาล่วงหน้าราวๆ +-15% ดังนั้นจึงถือได้ว่า ความแตกต่างองตัวเลขจํานวนนักท่องเที่ยวจีนที่เข้ามาเที่ยวไทยก่อนและหลังเหตุการณ์ที่สยามพารากอนมีความเปลี่ยนแปลงอยู่ในเกณฑ์ปกติ สะท้อนให้เห็นว่านักท่องเที่ยวจีนยังคงมีความเชื่อมั่นในประเทศไทย และยืนยันที่จะเดินทางเข้ามาเที่ยวไทยเช่นเดิม
“ขอขอบคุณนักท่องเที่ยวจีนที่เข้าใจประเทศไทย และเชื่อมั่นในรัฐบาลไทย โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังได้สั่งการกําชับการทํางานให้ทุกหน่วยงานที่เกี่ยวข้อง ดําเนินการตามมาตรการที่ยกมาตรฐานขึ้นอย่างดีที่สุด เพื่อดูแลนักท่องเที่ยว รวมทั้งเพื่อดูแลพี่น้องคนไทยทุกคน” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-การเดินทางไปตรวจราชการ ณ จังหวัดพิษณุโลก ของนายเศรษฐา  ทวีสิน  นายกรัฐมนตรี
วันเสาร์ที่ 14 ตุลาคม 2566
การเดินทางไปตรวจราชการ ณ จังหวัดพิษณุโลก ของนายเศรษฐา  ทวีสิน  นายกรัฐมนตรี
วันที่ 14 ตุลาคม 2566
การเดินทางไปตรวจราชการ ณ จังหวัดพิษณุโลก ของนายเศรษฐา ทวีสิน นายกรัฐมนตรี
นายกฯ ลงพื้นที่ จ.พิษณุโลก ตรวจเยี่ยมโรงผลิตน้ําประปาเทศบาลนครพิษณุโลก รับฟังปัญหาน้ําประปา ยืนยันรัฐบาลให้ความสําคัญกับสาธารณูปโภคขั้นพื้นฐาน
นายกฯ ตรวจเยี่ยมและติดตามสถานการณ์น้ํา ณ บึงตะเคร็ง อ.บางระกํา จ.พิษณุโลก พูดคุยปัญหา ข้อจํากัด วิธีการพัฒนาพื้นที่ต้นแบบ พร้อมให้กําลังใจและมอบถุงยังชีพให้ผู้ประสบอุทกภัยในพื้นที่
นายกฯ ตรวจติดตามสถานการณ์น้ํา อ.พรหมพิราม พิษณุโลก ย้ําดูแลประชาชนให้มีน้ําเพียงพออุปโภคบริโภค สั่งการผู้ว่าฯ ตรวจสอบหาพื้นที่เหมาะสมทําแก้มลิงเพิ่ม เพื่อรองรับน้ําฤดูฝน-กักเก็บน้ําใช้ฤดูแล้ง ขับเคลื่อนนโยบายรัฐบาล “ไม่ท่วมไม่แล้ง” ให้เกิดผลแท้จริง
รัฐบาลไทย-ข่าวทำเนียบรัฐบาล-PM chairs alms-giving ceremony on occasion of “Navamindra Maharaj Day”
วันเสาร์ที่ 14 ตุลาคม 2566
14/10/2566
PM chairs alms-giving ceremony on occasion of “Navamindra Maharaj Day”
PM chairs alms-giving ceremony on occasion of “Navamindra Maharaj Day”
October 13, 2023, at 0730hrs, at Sanam Luang Royal Plaza, Bangkok, Government Spokesperson Chai Wacharonke disclosed that Prime Minister and Minister of Finance Srettha Thavisin and spouse Dr. Pakpilai Thavisin presided over the alms-giving ceremony on occasion of the “Navamindra Maharaj Day”, the anniversary of His Majesty late King Bhumibol’s passing. Participated in the ceremony were privy councilors and spouses, President of the Supreme Court and spouse, President of the Senate, presidents of constitutional organizations and spouses, cabinet members and spouses, Prime Minister’s Secretary General, officials under the Royal Household Offices, Bangkok Governor, military and police chiefs, high-level government officials, and BMA Permanent Secretary.
Upon arrival at Sanam Luang Royal Plaza, the Prime Minister and spouse lit candle and incense sticks to pay homage to the Triple Gems, and laid the golden offerings in front of His Majesty’s portrait. Following the chanting by 10 senior monks, he and the participants presented the monks with the triple robes and offerings. He, then, paid homage to the Triple Gems, and His Majesty’s portrait, and led the participants to give alms to 189 monks to end the ceremony.
รัฐบาลไทย-ข่าวทำเนียบรัฐบาล-"รัดเกล้า" รองโฆษกรัฐบาล เผย MEA แจ้งลดค่าไฟฟ้า Ft ตามนโยบายรัฐบาล เหลือ 20.48 สตางค์ต่อหน่วย ตั้งแต่กันยายน - ธันวาคม 2566
วันเสาร์ที่ 14 ตุลาคม 2566
14/10/2566
"รัดเกล้า" รองโฆษกรัฐบาล เผย MEA แจ้งลดค่าไฟฟ้า Ft ตามนโยบายรัฐบาล เหลือ 20.48 สตางค์ต่อหน่วย ตั้งแต่กันยายน - ธันวาคม 2566
"รัดเกล้า" รองโฆษกรัฐบาล เผย MEA แจ้งลดค่าไฟฟ้า Ft ตามนโยบายรัฐบาล เหลือ 20.48 สตางค์ต่อหน่วย ตั้งแต่กันยายน - ธันวาคม 2566
วันที่ 12 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ตามที่รัฐบาลมึนโยบายช่วยลดค่าครองชีพให้กับประชาชน รัฐบาลโดยกระทรวงแรงงาน ได้หารือกับผู้บริหารของกระทรวงพลังงาน และคณะกรรมการกํากับผู้บริหารของกระทรวงพลังงาน (กกพ.) โดยเร่งด่วน ซึ่ง MEA หรือการไฟฟ้านครหลวง ตอบรับมติคณะกรรมการกํากับกิจการพลังงาน (กกพ.) เห็นชอบปรับลดค่า Ft ในช่วงเดือนกันยายน - ธันวาคม 2566 เป็นอัตรา 20.48 สตางค์ต่อหน่วย ทําให้ค่าไฟฟ้าเฉลี่ยรวมทั้งประเทศอยู่ที่ประมาณ 3.99 บาทต่อหน่วย (ไม่รวมภาษีมูลค่าเพิ่ม)
นางรัดเกล้า กล่าวว่า สําหรับใบแจ้งค่าไฟฟ้ารอบเดือนกันยายน 2566 MEA จะดําเนินการ ดังนี้
- ผู้ใช้ไฟฟ้าซึ่งได้ชําระค่าไฟฟ้าไปแล้ว MEA จะคืนเงินส่วนต่างค่า Ft ของเดือนกันยายน ไปหักลดค่าไฟฟ้าในรอบบิลเดือนตุลาคมนี้ต่อไป
- ผู้ใช้ไฟฟ้าที่ยังไม่ได้ชําระค่าไฟฟ้า ตั้งแต่วันที่ 16 ตุลาคม เป็นต้นไป MEA จะปรับยอดชําระด้วยค่า Ft ใหม่ ให้ผู้ใช้ไฟฟ้า
"การลดค่าไฟฟ้าดังกล่าวเป็น การช่วยลดภาระค่าครองชีพของประชาชน นอกจากการลดค่าไฟฟ้าแล้ว ที่ผ่านมารัฐบาลยังได้ลดค่าน้ํามัน ซึ่งตลอดระยะ 1 เดือนที่รัฐบาลเข้ามาบริหารประเทศ รัฐบาลมุ่งมั่นเดินหน้าแก้ไขปัญหาให้กับประชาชนอย่างเป็นรูปธรรม และจะเดินหน้าขับเคลื่อนนโบายเพื่อประโยชน์ของประเทศชาติและประโยชน์ของประชาชน" นางรัดเกล้า ย้ํา
รัฐบาลไทย-ข่าวทำเนียบรัฐบาล-รัฐบาลคาดช่วงเทศกาลกินเจปีนี้คึกคัก กำชับพาณิชย์คุมเข้มทั้งปริมาณ คุณภาพ และราคา แนะประชาชนที่ไม่ได้รับความเป็นธรรม หรือพบเห็นพฤติกรรมเอาเปรียบผู้บริโภค โทร 1569
วันเสาร์ที่ 14 ตุลาคม 2566
14/10/2566
รัฐบาลคาดช่วงเทศกาลกินเจปีนี้คึกคัก กําชับพาณิชย์คุมเข้มทั้งปริมาณ คุณภาพ และราคา แนะประชาชนที่ไม่ได้รับความเป็นธรรม หรือพบเห็นพฤติกรรมเอาเปรียบผู้บริโภค โทร 1569
รัฐบาลคาดช่วงเทศกาลกินเจปีนี้คึกคัก กําชับพาณิชย์คุมเข้มทั้งปริมาณ คุณภาพ และราคา แนะประชาชนที่ไม่ได้รับความเป็นธรรม หรือพบเห็นพฤติกรรมเอาเปรียบผู้บริโภค โทร 1569
วันที่ 14 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า เทศกาลกินเจของทุกปีจะเป็นช่วงที่ประชาชนมีการจับจ่ายใช้สอย ช่วยกระตุ้นเศรษฐกิจได้อีกทางหนึ่ง ซึ่งที่ผ่านมายังมีผู้ประกอบการบางรายเอาเปรียบผู้บริโภค ฉวยโอกาสขึ้นราคาสินค้า โดยคาดว่าในปีเทศกาลกินเจ ระหว่างวันที่ 15 – 23 ตุลาคม 2566 จะคึกคัก มีประชาชนออกมาจับจ่ายใช้สอย ซื้อสินค้า และทําบุญมากยิ่งขึ้น รัฐบาลห่วงใยปัญหาสุขภาพของประชาชน มุ่งส่งเสริมให้ประชาชนมีสุขภาพดี เชิญชวนประชาชนลดการกินเค็มในทุกเมนูเจเพื่อสุขภาพที่ดี ตลอดช่วงเทศกาลกินเจ ประจําปี 2566 ขอให้รับประทานอาหารให้ได้สารอาหาร 5 หมู่ แนะนําให้ประชากรบริโภคโซเดียมไม่เกิน 2,300 มก.ต่อวัน เพื่อช่วยลดอัตราเสี่ยงต่อการเกิดโรคหัวใจและหลอดเลือดลงได้ถึง 20% โดยตั้งเป้าหมายลดพฤติกรรมการบริโภคโซเดียมของคนไทยลง 30% ภายในปี 2568
นายคารมกล่าวว่า รัฐบาลโดยกระทรวงพาณิชย์ กําชับให้หน่วยงานเกี่ยวข้องกํากับดูแลเรื่องราคาสินค้า พร้อมขอความร่วมมือผู้ประกอบการค้าขายในราคาที่เป็นธรรม” โดยกรมการค้าภายใน ได้มอบหมายให้เจ้าหน้าที่สายตรวจ ออกตรวจสอบตลาด และแหล่งจําหน่ายวัตถุดิบสําหรับประกอบอาหารเจอย่างใกล้ชิด เพื่อกํากับดูแลพฤติกรรมทางการค้า สถานการณ์ด้านราคาและปริมาณ ตลอดจนการปิดป้ายแสดงราคาจําหน่าย เพื่อให้ประชาชนผู้บริโภคได้รับความเป็นธรรมไม่ให้มีการฉวยโอกาสปรับขึ้นราคาสินค้าและเอาเปรียบผู้บริโภค ในช่วงเทศกาลกินเจปีนี้
“สําหรับประชาชนที่ไม่ได้รับความเป็นธรรมในการซื้อสินค้าและบริการ หรือพบเห็นพฤติกรรมที่เอาเปรียบผู้บริโภคสามารถร้องเรียนได้ที่สายด่วนกรมการค้าภายใน 1569 หรือสํานักงานพาณิชย์จังหวัดทั่วประเทศ หากพบการกระทําความผิดจะดําเนินการตามกฎหมายอย่างเด็ดขาด กรณีไม่ปิดป้ายแสดงราคามีโทษปรับไม่เกิน 10,000 บาท กรณีจําหน่ายสินค้าราคาสูงเกินสมควร กักตุนสินค้าและปฏิเสธการจําหน่ายต้องระวางโทษจําคุกไม่เกิน 7 ปี หรือปรับไม่เกิน 140,000 บาท หรือทั้งจําทั้งปรับ”นายคารม ย้ํา
รัฐบาลไทย-ข่าวทำเนียบรัฐบาล-“ภูมิธรรม” สั่งลุย ผนึกพันธมิตร ลดราคาสินค้าเทศกาลกินเจ ดูแลค่าครองชีพคนไทยทั้งประเทศ
วันเสาร์ที่ 14 ตุลาคม 2566
14/10/2566
“ภูมิธรรม” สั่งลุย ผนึกพันธมิตร ลดราคาสินค้าเทศกาลกินเจ ดูแลค่าครองชีพคนไทยทั้งประเทศ
“ภูมิธรรม” สั่งลุย ผนึกพันธมิตร ลดราคาสินค้าเทศกาลกินเจ ดูแลค่าครองชีพคนไทยทั้งประเทศ
วันที่ 14 ตุลาคม 2566 “ภูมิธรรม” สั่งพาณิชย์ลุยจับมือพันธมิตร 534 ราย จําหน่ายสินค้าเทศกาลกินเจราคาถูกทั่วประเทศ ทั้งวัตถุดิบอาหารเจ อาหารเจปรุงสําเร็จ เพื่อช่วยลดภาระค่าครองชีพให้กับพี่น้องประชาชน เผยยังจัดโมบายธงฟ้า 100 จุดนําสินค้าจําหน่ายให้กับคนกรุงเทพและปริมณฑลด้วย ระบุปีนี้สินค้าส่วนใหญ่ราคาทรงตัว ผักถูกกว่าปีก่อน ย้ําปัญหาขาดแคลนไม่มี หลังประสานนําผักอัดเข้าสู่ตลาดเต็มที่
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า กระทรวงพาณิชย์ได้ร่วมกับพันธมิตรต่าง ๆ ทั้งห้างสรรพสินค้าทั่วประเทศ ห้างท้องถิ่น ตลาดกลาง และตลาดสดต่าง ๆ รวมถึงร้านค้า ร้านธงฟ้า รวม 534 ราย ร่วมจัดงาน พาณิชย์สั่งลุย เทศกาลกินเจ ตั้งแต่วันที่ 14-23 ตุลาคม 2566 โดยนําสินค้าที่เกี่ยวข้องกับเทศกาลกินเจ มาจําหน่ายให้กับประชาชน เพื่อช่วยลดรายจ่ายให้กับระชาชน และสามารถเข้าร่วมเทศกาลทําบุญในราคาที่ไม่แพงจนเกินไป จะได้อิ่มบุญ อิ่มความรู้สึกที่ดี ๆ
โดยสินค้าที่นํามาลดราคา ประกอบด้วย กลุ่ม 1 วัตถุดิบ เครื่องปรุง อาหารเจ 86 ราย ประกอบด้วย ผู้ผลิต ห้างค้าปลีก-ค้าส่ง ร้านสะดวกซื้อ ห้างท้องถิ่น กลุ่ม 2 อาหารปรุงสําเร็จ เมนูทางเลือกราคาประหยัด ราคา 30-45 บาท 448 แห่ง ประกอบด้วยตลาดกลาง ตลาดสด ร้านอาหารธงฟ้า ห้างค้าปลีก-ค้าส่ง ห้างท้องถิ่น และกลุ่ม 3 Mobile ธงฟ้า จําหน่ายสินค้าจําเป็น สินค้าเจ และผักเจ 100 จุดทั่วกรุงเทพ และนิคมอุตสาหกรรม 7 จุด ลดราคามากถึง 70% ตามแต่ต้นทุนของสินค้า
“เทศกาลกินเจที่จะเกิดขึ้นตั้งแต่วันนี้เป็นต้นไป และวันนี้เป็นวันล้างท้อง กระทรวงพาณิชย์ได้เห็นความสําคัญในสิ่งที่พี่น้องประชาชนให้ความสนใจและถือปฏิบัติมาเป็นเวลานานทุกปี เราอยากจะเห็นพี่น้องประชาชนเข้าร่วมเทศกาลกินเจได้มีโอกาสเข้าถึงสินค้าราคาถูก สามารถรับประทานผักผลไม้ในราคาที่ถูก จึงได้ร่วมมือกับพันธมิตร นําสินค้าราคาถูก มาจําหน่ายให้กับพี่น้องประชาชน และยังได้เจาะลึกไปยังแหล่งชุมชน แหล่งที่มีแรงงาน ผู้มีรายได้น้อยอยู่อาศัย เพื่อช่วยลดภาระค่าครองชีพ ตามนโยบายที่กระทรวงพาณิชย์ตั้งใจดําเนินการให้พี่น้องประชาชน”นายภูมิธรรมกล่าว
สําหรับสถานการณ์สินค้าวัตถุดิบอาหารเจ ส่วนใหญ่มีราคาทรงตัว แต่โปรตีนเกษตรปรับขึ้นเล็กน้อย ตามต้นทุนที่สูงขึ้น ส่วนผัก และผลไม้ ปีนี้ไม่ได้แพงปกว่าปีที่แล้ว และหลายรายการปรับลดลงมา แต่บางรายการราคาสูงขึ้นเล็กน้อย แต่ก็ไม่แพงเท่าปีที่แล้ว เช่น ผักบุ้งขาด เพราะเป็นช่วงฝนตก หรือผักคะน้า ที่มีเรื่องโรคราเข้ามาเกี่ยวข้อง แต่กระทรวงพาณิชย์ได้ประสานตลาดกลาง ทําการเชื่อมโยงผักสดจากเกษตรกร กลุ่มเกษตรกรเข้ามาจําหน่ายอย่างต่อเนื่องแล้ว
ทั้งนี้ กระทรวงพาณิชย์ต้องขอบคุณพันธมิตรทั้งหมด ขอบคุณตลาดกลาง ตลาดไท ซึ่งเป็นศูนย์กลางที่ทําให้นโยบายรัฐบาลต่าง ๆ เกิดขึ้น และขอบคุณพันธมิตรร้านค้า ผู้ประกอบการ ผู้ผลิต ที่ช่วยกระจายสินค้า ขอบคุณกระทรวงพาณิชย์ ปลัดกระทรวงพาณิชย์ อธิบดีภายในกรมการค้าภายใน ผู้บริหาร และเจ้าหน้าที่ทุกท่าน ที่ช่วยลดรายจ่ายให้พี่น้องประชาชน ทําให้มีรายได้เพิ่มขึ้น จากรายจ่ายที่ลดลง และขอบคุณสื่อมวลชนทุกที่ช่วยกันประชาสัมพันธ์งานนี้ ช่วยสื่อสารประชาสัมพันธ์ให้ผู้บริโภคได้ไปซื้อสินค้าราคาถูก
รัฐบาลไทย-ข่าวทำเนียบรัฐบาล-รมช.ไชยา เปิดโครงการกระทรวงเกษตรฯ พบประชาชน ลงพื้นที่ที่ได้รับผลกระทบจากอุทกภัย
วันเสาร์ที่ 14 ตุลาคม 2566
รมช.ไชยา เปิดโครงการกระทรวงเกษตรฯ พบประชาชน ลงพื้นที่ที่ได้รับผลกระทบจากอุทกภัย
รมช. ไชยา เปิดโครงการกระทรวงเกษตรฯ พบระชาชน ลงพื้นที่ที่ได้รับผลกระทบจากอุทกภัย พร้อมมอบถุงยังชีพแก่ผู้ประสบภัยกว่า 1,000 ถุง ในพื้นที่จังหวัดชัยภูมิ
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์อุทกภัย และตรวจเยี่ยมให้กําลังใจ พร้อมมอบถุงยังชีพให้กับผู้ประสบภัยน้ําท่วมและการเกษตร ณ ตําบลบ้านค่าย อําเภอเมืองชัยภูมิ จังหวัดชัยภูมิ และตําบลละหาน อําเภอจัตุรัส จังหวัดชัยภูมิ ว่า ภายใต้นโยบาย "ตลาดนํา นวัตกรรมเสริม เพิ่มรายได้" ของนายกรัฐมนตรี (นายเศรษฐา ทวีสิน) จะช่วยให้รายได้ของเกษตรกรเพิ่มมากขึ้น โดยให้เกษตรกรมุ่งผลิตสินค้าเกษตรที่มีคุณภาพตรงตามกระแสโลก เช่น การทําเกษตรอินทรีย์ การปลูกพืชออร์แกนิก เพื่อจําหน่ายในพื้นที่ห้างสรรพสินค้า หรือส่งออกไปจําหน่ายยังตลาดต่างประเทศ ซึ่งการครองพื้นที่ตลาดเพียง 5% อาจสร้างรายได้กว่า 10,000 ล้านบาท ทั้งนี้ ได้แนะนําให้เกษตรกรใช้นวัตกรรมในการทําการเกษตร เพื่อให้มีผลผลิตที่ดีมีคุณภาพ โดยสามารถขอรับคําแนะนําได้ที่สํานักงานเกษตรและสหกรณ์จังหวัดชัยภูมิ
รมช. ไชยา กล่าวเพิ่มเติมว่า กระทรวงเกษตรฯ จะเร่งรัดแก้ไขปัญหาอุทกภัยซ้ําซาก โดยมีมุมมองจากการชดเชยรายได้ให้เกษตรกรในทุกปี ควรเปลี่ยนเป็นลงทุนแก้ไขปัญหาอุทกภัยระยะยาว เพื่อให้เกษตรกรไม่ขาดรายได้ในช่วงเกิดน้ําท่วมและภัยแล้ง รวมถึงรัฐบาลได้ประกาศพักหนี้เกษตรกร 3 ปี ปลอดดอกเบี้ย ปลอดเงินต้น เพื่อช่วยเหลือเกษตรกรให้มุ่งผลิตพืชผลเกษตรที่มีคุณภาพ ลดความกังวลปัญหาหนี้สิน และมีรายได้เพิ่มมากขึ้น นอกจากนี้ หน่วยงานในสังกัดกระทรวงเกษตรและสหกรณ์ได้ให้ความช่วยเหลือผู้ประสบภัยเบื้องต้น ได้แก่ 1) ตรวจสอบพื้นที่และรับรองความเสียหายระดับหมู่บ้าน ตําบล และอําเภอ 2) ติดตาม เฝ้าระวังการเลี้ยงจระเข้ในพื้นที่เสี่ยงเกิดน้ําท่วม พร้อมจัดเตรียมเครื่องสูบน้ํา อวน กระชัง เพื่อบรรเทาความเสียหาย 3) สนับสนุนเวชภัณฑ์จากกองทุนยาสัตว์ประจํากลุ่มเพื่อป้องกันและรักษาโรค 4) ช่วยเกษตรกรอพยพสัตว์สู่ที่ปลอดภัย ทั้งนี้ รมช.ไชยา ได้มอบปัจจัยการผลิตให้เกษตรกร และถุงยังชีพกว่า 600 ถุง ให้กับพี่น้องเกษตรกรที่อยู่ ณ วัดวังก้านเหลือง ตําบลบ้านค่าย อําเภอเมืองจังหวัดชัยภูมิ จังหวัดชัยภูมิ และบ้านท่าศาลา ตําบลละหาน อําเภอจัตุรัส จังหวัดชัยภูมิ เพื่อบรรเทาความเดือนร้อนผู้ประสบอุทกภัย และเยี่ยมชมคูหาส่วนราชการอีกด้วย
"กระทรวงเกษตรฯ โดยกรมปศุสัตว์ ได้ดําเนินการปราบปรามสินค้าเกษตรเถื่อน โดยเฉพาะเนื้อเถื่อนทุกชนิดอย่างจริงจัง เพื่อทําให้กลไกตลาด เกษตรกรรายย่อย กลุ่มผู้เลี้ยงหมู วัว ควาย สามารถจําหน่ายผลผลิตให้เกิดกําไร มีรายได้เพิ่ม และผู้บริโภคสามารถเลือกซื้อเนื้อที่มีคุณภาพ จึงขอให้พี่น้องประชาชนและพี่น้องเกษตรกรแจ้งเบาะแสสินค้าเกษตรเถื่อน เพื่อปกป้องระบบเศรษฐกิจ และรักษากลไกตลาดที่จะทําให้การค้าภายในประเทศเติบโตยิ่งขึ้น" นายไชยา กล่าว
สําหรับสถานการณ์น้ําท่วมล่าสุด (ข้อมูล ณ วันที่ 12 ต.ค. 66) จังหวัดชัยภูมิ มีพื้นที่ประสบภัยใน 9 อําเภอ 53 ตําบล 507 หมู่บ้าน 27,626 ครัวเรือน ประกอบด้วย อ.เมืองชัยภูมิ อ.บ้านเขว้า อ.คอนสวรรค์ อ.หนองบัวแดง อ.จัตุรัส อ.หนองบัวระเหว อ.คอนสาร อ.ภักดีชุมพล และ อ.เนินสง่า พื้นที่เพาะปลูกกว่า 800,000 ไร่ พื้นที่การเกษตรได้รับอุทกภัย ได้แก่ อ้อย มันสําปะหลัง นาข้าว พืชผักสวนครัว ประมาณ 341,337 ไร่ คาดว่ามีพื้นที่เสียหาย 268,700 ไร่ วงเงินให้ความช่วยเหลือตามหลักเกณฑ์ความเสียหายกว่า 468,605,838 บาท
รัฐบาลไทย-ข่าวทำเนียบรัฐบาล-กรมการจัดหางาน เผยความคืบหน้ากวาดล้างแคมป์แรงงานต่างชาติผิดกฎหมาย
วันเสาร์ที่ 14 ตุลาคม 2566
14/10/2566
กรมการจัดหางาน เผยความคืบหน้ากวาดล้างแคมป์แรงงานต่างชาติผิดกฎหมาย
จังหวัดอยุธยา จับกุม 347 แรงงานไม่มีเอกสารการอนุญาตให้อยู่ในราชอาณาจักร และไม่มีใบอนุญาตทํางาน
นางสาวบุณยวีย์ ไขว้พันธ์ รักษาราชการแทนอธิบดีกรมการจัดหางาน เปิดเผยว่า จากกรณี ชาวบ้านร้องเรียนว่ามีแรงงานต่างชาติกว่า 1,000 คน ที่พักอาศัยอยู่ในแคมป์ สร้างปัญหาเดือดร้อนรําคาญให้กับชาวบ้านในพื้นที่ ต.หนองน้ําส้ม อ.อุทัย จ.พระนครศรีอยุธยา โดยไม่มีระบบสาธารณสุข และปล่อยน้ําเสียลงทิ้งบ่อน้ําธรรมชาติจนใช้อุปโภคบริโภคไม่ได้ อีกทั้งยังก่อเหตุทะเลาะวิวาท และลักขโมยข้าวของพืชผลทางการเกษตรในพื้นที่หลายครั้ง เบื้องต้นได้มอบหมายสํานักงานจัดหางานจังหวัดพระนครศรีอยุธยา บูรณาการร่วมกับเจ้าหน้าที่ฝ่ายปกครอง เจ้าหน้าที่ตํารวจ เจ้าหน้าที่สาธารณสุขอําเภออุทัย และเจ้าหน้าที่แรงงานจังหวัดพระนครศรีอยุธยา ลงพื้นที่ตรวจสอบ เมื่อวันที่ 12 ตุลาคม 2566 เวลา 06.20 น. เมื่อไปถึงแคมป์ดังกล่าว พบแรงงานลักษณะท่าทางคล้ายคนต่างชาติเจ้าหน้าที่ฯ จึงได้เข้าแสดงตัวเป็นเจ้าพนักงาน และทําการตรวจสอบหนังสือเดินทางหรือเอกสารที่ใช้แทนหนังสือเดินทางและเอกสารที่เกี่ยวข้อง แต่ไม่สามารถนํามาแสดงต่อเจ้าพนักงานได้ จึงควบคุมตัวส่งพนักงานสอบสวน สภ.อุทัย เพื่อสอบสวนและดําเนินคดีตามกฎหมายต่อไป
ผลการสอบสวน ปรากฏว่าแรงงานต่างชาติ จํานวน 347 คน ประกอบด้วยสัญชาติเมียนมา 69 คน และสัญชาติกัมพูชา 278 คน ทั้งหมดยอมรับว่าเดินทางเข้ามาในราชอาณาจักรไทยผ่านทางช่องทางธรรมชาติ ไม่มีหนังสือเดินทางหรือเอกสารที่ใช้แทนหนังสือเดินทาง และไม่มีใบอนุญาตทํางาน จึงดําเนินคดีในข้อหาเป็นคนต่างด้าวอยู่ในราชอาณาจักรโดยไม่ได้รับอนุญาต ตามมาตรา 81 แห่งพระราชบัญญัติคนเข้าเมือง พ.ศ. 2522 และจะได้ขยายผลถึงนายจ้างสถานประกอบการที่จ้างแรงงานต่างด้าวเพื่อดําเนินคดีตามพระราชกําหนดการบริหารจัดการการทํางานของคนต่างด้าว พ.ศ.2560 และที่แก้ไขเพิ่มเติมต่อไป
“กรมการจัดหางาน กระทรวงแรงงาน ได้ส่งเจ้าหน้าที่ลงพื้นที่ปูพรมตรวจสอบการทํางานของแรงงานต่างด้าวและสถานประกอบการอย่างเคร่งครัด เพื่อตรวจสอบ ควบคุม และดําเนินคดีแรงงานต่างด้าวที่ทํางานผิดกฎหมาย พร้อมประชาสัมพันธ์สร้างการรับรู้ให้นายจ้างสถานประกอบการ และแรงงานต่างด้าวที่เข้ามาทํางานในประเทศไทยปฏิบัติตามกฎหมายอย่างถูกต้อง
“กรมการจัดหางานใช้มาตรการลงพื้นที่สุ่มตรวจโดยไม่แจ้งล่วงหน้า และตรวจสอบตามที่ได้รับแจ้งเบาะแสร้องทุกข์จากประชาชนมา โดยขอฝากประชาสัมพันธ์ไปยังผู้ที่พบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย ให้ช่วยกันแจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 02-354-1729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน” รองอธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-“พวงเพ็ชร” ร่วมพิธีสวดพระพุทธมนต์เนื่องในวันนวมินทรมหาราช ถวายเป็นพระราชกุศล
วันศุกร์ที่ 13 ตุลาคม 2566
13/10/2566
“พวงเพ็ชร” ร่วมพิธีสวดพระพุทธมนต์เนื่องในวันนวมินทรมหาราช ถวายเป็นพระราชกุศล
“พวงเพ็ชร” ร่วมพิธีสวดพระพุทธมนต์เนื่องในวันนวมินทรมหาราช ถวายเป็นพระราชกุศล
วันนี้ (13 ต.ค 2566)เวลา 16.30 น.นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานฝ่ายฆราวาส ในพิธีสวดพระพุทธมนต์ถวายเป็นพระราชกุศล เนื่องในวันนวมินทรมหาราช และเป็นวันครบ 7 ปีแห่งการสวรรคต หรือที่เรียกว่า “สัตตมวรรษ” เพื่อน้อมรําลึกพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงมีต่อปวงชนชาวไทย อย่างหาที่สุดมิได้ โดยมี พระธรรมวชิรานุวัตร เจ้าคณะภาค 14 เจ้าอาวาสวัดไร่ขิง ผู้แทนมหาเถรสมาคม เป็นประธานฝ่ายสงฆ์ ซึ่งมีข้าราชการ รวมถึงพุทธศาสนิกชน ในพื้นที่ อ.พุทธมณฑล จ.นครปฐม และพื้นที่ใกล้เคียง เข้าร่วมพิธีเป็นจํานวนมาก
นางพวงเพ็ชร กล่าวว่า ตลอดระยะเวลา 70 ปี แห่งรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ปวงพสกนิกรต่างประจักษ์ซึ้งในพระมหากรุณาธิคุณและพระเมตตา ที่ทรงทุ่มเทกําลังพระวรกาย พระสติปัญญาปฏิบัติพระราชกรณียกิจนานัปการ เพื่อประโยชน์สุขของพสกนิกร โครงการในพระราชดําริน้อยใหญ่ ก่อให้เกิดประโยชน์อย่างอเนกอนันต์แก่ประเทศชาติ
โอกาสนี้ เนื่องในวันครบ 7 ปีแห่งการสวรรคต เพื่อแสดงความจงรักภักดี จึงขอให้ข้าราชการสํานักพุทธ และประชาชน น้อมนําพระราชดําริที่ได้พระราชทานไว้ ไปประยุกต์ใช้ในการดําเนินชีวิต และปฏิบัติหน้าที่ เพื่อประโยชน์สุขของประเทศชาติต่อไป
ทั้งนี้ สําหรับพิธีสวดพระพุทธมนต์ถวายเป็นพระราชกุศลเนื่องในโอกาส “วันนวมินทรมหาราช” จัดขึ้นตามมติของมหาเถรสมาคม ในการประชุมครั้งที่ 25/2566 และได้รับการเห็นชอบจากสํานักพุทธศาสนาแห่งชาติ ให้จัดพิธีดังกล่าวขึ้นพร้อมกันทั่วประเทศ และมีมติให้สํานักงานพระพุทธศาสนาจังหวัดทุกจังหวัดประสานเจ้าคณะจังหวัด เพื่อพิจารณาคัดเลือกวัดเป็นศูนย์กลางในการจัดพิธีสวดพระพุทธมนต์ถวายเป็นพระราชกุศล เนื่องในโอกาสวันนวมินทรมหาราช
รัฐบาลไทย-ข่าวทำเนียบรัฐบาล-'นลินี ทวีสิน' เล็งเปิดตลาดโรมาเนียเชื่อมโยง EU รองรับการค้าขยายตัว 14.8% พร้อมเชิญชวนนักธุรกิจลงทุน EEC เพิ่มมูลค่าเศรษฐกิจ
วันเสาร์ที่ 14 ตุลาคม 2566
14/10/2566
'นลินี ทวีสิน' เล็งเปิดตลาดโรมาเนียเชื่อมโยง EU รองรับการค้าขยายตัว 14.8% พร้อมเชิญชวนนักธุรกิจลงทุน EEC เพิ่มมูลค่าเศรษฐกิจ
'นลินี ทวีสิน' เล็งเปิดตลาดโรมาเนียเชื่อมโยง EU รองรับการค้าขยายตัว 14.8% พร้อมเชิญชวนนักธุรกิจลงทุน EEC เพิ่มมูลค่าเศรษฐกิจ
วันนี้ (10 ต.ค.66) นางนลินี ทวีสิน ผู้แทนการค้าไทย เปิดเผยว่า กลุ่มนักธุรกิจโรมาเนียหลายสาขาให้ความสนใจการค้าการลงทุนกับไทย โดยได้เดินทางมายังประเทศไทยระหว่างวันที่ 8 - 12 ตุลาคม 2566 ผ่านความร่วมมือของหอการค้าโรมาเนีย-ไทย และสถานเอกอัครราชทูตโรมาเนียประจําประเทศไทย ซึ่งตนได้มีโอกาสต้อนรับและพูดคุยกับ ดร.อิสระ เสรีวัฒนวุฒิ ประธานหอการค้าโรมาเนีย-ไทย นายจักร จามิกรณ์ ผู้ร่วมก่อตั้งหอการค้าโรมาเนีย-ไทย และคณะนักธุรกิจ ทําให้เห็นถึงโอกาสในการส่งเสริมความร่วมมือทางเศรษฐกิจระหว่าง 2 ประเทศให้ก้าวหน้าขึ้น โดยโรมาเนียมีความเชี่ยวชาญด้านวิทยาศาสตร์ เทคโนโลยีสารสนเทศ และอุปกรณ์ทางการแพทย์ มีเมืองอุตสาหกรรมที่ผลิตสินค้าได้มาตรฐาน "Made in EU" ซึ่งทั่วโลกให้การยอมรับ และมีการส่งเสริมนักธุรกิจรุ่นใหม่ที่นําเอาเทคโนโลยีมาประยุกต์ใช้ในการพัฒนาสมาร์ทโฮม เพื่อยกระดับคุณภาพชีวิตของประชาชน
ทั้งนี้ตนได้เชิญชวนให้นักธุรกิจชาวโรมาเนียมาลงทุนในโครงการเขตพัฒนาพิเศษภาคตะวันออกหรือ EEC โดยจะได้รับสิทธิประโยชน์ในด้านการลงทุนและอื่น ๆ หลายอย่าง ซึ่งทางคณะให้ความสนใจเพราะสอดคล้องกับเป้าหมายที่โรมาเนียต้องการขยายการค้าการลงทุนมายังตลาดในภูมิภาคเอเชีย และไทยเองนั้นก็สามารถเปิดตลาดใหม่ในโรมาเนีย ซึ่งสามารถเชื่อมโยงไปสู่สหภาพยุโรปหรือ EU หนึ่งในเป้าหมายสําคัญตามนโยบายการแสวงหาตลาดใหม่ของรัฐบาลชุดปัจจุบัน โดยข้อมูลปี 2565 มูลค่าการค้าระหว่างไทยกับโรมาเนียอยู่ที่ 368.08 ล้านดอลลาร์สหรัฐฯ ฝ่ายไทยได้ดุลการค้า 133.48 ล้านดอลลาร์สหรัฐฯ และในช่วง 8 เดือนแรกของปีนี้การค้ารวมของทั้ง 2 ประเทศขยายตัว 14.8% โดยการส่งออกขยายตัว 10.30% สินค้าส่งออกหลักของไทย ได้แก่ สายอากาศสําหรับรับสัญญาณโทรทัศน์และวิทยุ ยางพารา วงจรพิมพ ์ผลิตภัณฑ์ยาง ยางนอกชนิดอัดลมสําหรับยานพาหนะ เป็นต้น ส่วนการลงทุนของโรมาเนียในไทยมีมูลค่า 7 ล้านบาท ขณะที่ไม่ปรากฏข้อมูลการลงทุนของไทยในโรมาเนีย ดังนั้นจึงเป็นโอกาสดีที่ไทยจะมีแนวทางต่อยอดทางเศรษฐกิจและการลงทุนได้จากการหารือครั้งนี้
"นักธุรกิจกลุ่มนี้ถือเป็นคณะแรกของโรมาเนียที่เดินทางมายังประเทศไทยตั้งแต่ที่มีการเปิดหอการค้าโรมาเนีย-ไทย ซึ่งส่วนใหญ่เป็นนักธุรกิจรุ่นใหม่ที่ทําธุรกิจสอดคล้องกับศักยภาพของประเทศโรมาเนีย และต้องการลงทุนในประเทศไทย เพื่อสร้างมูลค่าเพิ่มทางธุรกิจ รวมทั้งมีเป้าหมายที่จะแลกเปลี่ยนเรียนรู้สังคมและวัฒนธรรมไทยอีกทางหนึ่ง นอกจากนี้ทางหอการค้าโรมาเนีย-ไทย ยังได้เชิญให้ตนเดินทางไปเยือนโรมาเนีย เพื่อเจรจาการค้าการลงทุนในอนาคตอันใกล้อีกด้วย" นางนลินี กล่าว
รัฐบาลไทย-ข่าวทำเนียบรัฐบาล-รพ.เกาะสมุย รุกส่องกล้องคัดกรองมะเร็งลำไส้ใหญ่และไส้ตรงให้กับประชาชนในพื้นที่“รู้เร็ว รักษาได้ เพิ่มโอกาสรอดชีวิต”
วันอาทิตย์ที่ 22 ตุลาคม 2566
รพ.เกาะสมุย รุกส่องกล้องคัดกรองมะเร็งลําไส้ใหญ่และไส้ตรงให้กับประชาชนในพื้นที่“รู้เร็ว รักษาได้ เพิ่มโอกาสรอดชีวิต”
โรงพยาบาลเกาะสมุย ร่วมกับภาคีเครือข่าย จัดบริการเชิงรุก ตรวจคัดกรองมะเร็งลําไส้ใหญ่และไส้ตรงด้วยวิธีการส่องกล้องลําไส้ใหญ่ (Colonoscopy)ให้กับประชาชนในพื้นที่ที่เป็นกลุ่มเสี่ยง เพื่อค้นหาและส่งเข้าสู่ระบบรักษาอย่างรวดเร็ว ช่วยเพิ่มโอกาสในการรอดชีวิต
นายแพทย์รัตนพล ล้อประเสริฐกุล ผู้อํานวยการโรงพยาบาลเกาะสมุย จังหวัดสุราษฎร์ธานี เปิดเผยว่า โรคมะเร็งลําไส้ใหญ่และไส้ตรงเป็นโรคที่เป็นภัยเงียบ ส่วนใหญ่จะรู้เมื่อมีอาการขับถ่ายผิดปกติ ซึ่งเป็นระยะที่โรคลุกลามมากแล้วทําให้มีโอกาสเสียชีวิตสูง ดังนั้น การตรวจคัดกรองจึงเป็นวิธีการที่มีความจําเป็นอย่างมาก เพราะหากตรวจพบในระยะเริ่มแรกจะสามารถรักษาหายได้ โรงพยาบาลเกาะสมุยจึงจัดบริการตรวจคัดกรองโรคมะเร็งลําไส้ใหญ่โดยการส่องกล้อง (Colonoscopy) ต่อเนื่องตั้งแต่ปี 2557 เป็นต้นมา ช่วงปี 2557-2559 คัดกรองจํานวน 47 ราย พบเป็นมะเร็งลําไส้ใหญ่ถึง 30 ราย ได้รับการรักษาด้วยการผ่าตัดและส่งต่อไปรับการรักษาด้วยเคมีบําบัดในโรงพยาบาลใหญ่ในจํานวนนี้ มีผู้เสียชีวิตเนื่องจากพบว่าเป็นมะเร็งในระยะสุดท้าย จํานวน 7 ราย โรงพยาบาลจึงเร่งตรวจคัดกรองเพื่อค้นหาผู้ป่วยให้ได้เข้าสู่ระบบการรักษาอย่างรวดเร็ว เป็นการช่วยเพิ่มโอกาสในการรอดชีวิต
โดยในปี 2560 – 2562 ได้คัดกรองมะเร็งลําไส้ใหญ่โดยการส่องกล้องให้กับประชาชนในพื้นที่ที่เป็นกลุ่มเสี่ยงตามเกณฑ์ คือ ผู้ที่มีอายุ 50 ปีขึ้นไป ผู้มีประวัติเป็นมะเร็งลําไส้ คนในครอบครัวมีประวัติเป็นมะเร็งลําไส้ใหญ่ หรือมะเร็งอื่นๆ หรือพบติ่งเนื้อในลําไส้ และผู้ที่มีประวัติท้องผูกสลับท้องเสียเป็นประจํา มีผู้เข้ารับการคัดกรองทั้งสิ้น 859 ราย พบติ่งเนื้อ 328 ราย ได้รับการตัดติ่งเนื้อเพื่อตรวจหามะเร็งทุกรายและติดตามการรักษาโดยการส่องกล้องซ้ําทุก 5 ปี ส่วนผู้ป่วยที่ตรวจพบเป็นมะเร็งลําไส้ใหญ่มี 7 ราย ซึ่ง 6 รายได้รับการผ่าตัดและให้เคมีบําบัด ปัจจุบันเสียชีวิตแล้ว 2 ราย
“ช่วงปี 2563-2565 มีการแพร่ระบาคของโรคโควิด 19 ทําให้โครงการฯ ต้องหยุดให้บริการไประยะหนึ่ง หลังสถานการณ์คลี่คลายในปี 2566 จึงได้กลับมาดําเนินโครงการฯ อีกครั้ง ซึ่งต้องขอขอบคุณ รพ.สต.ในอําเภอเกาะสมุย คณะแพทย์จากโรงพยาบาลสกลนคร โรงพยาบาลมะเร็งสุราษฎร์ธานี และสถาบันมะเร็งแห่งชาติ ที่ร่วมกันออกให้บริการเชิงรุกช่วงวันที่ 18 – 20 ตุลาคม 2566 โดยมีกลุ่มเสี่ยงเข้าเกณฑ์ตรวจคัดกรอง จํานวน 222 ราย
******************************************* 22 ตุลาคม 2566
รัฐบาลไทย-ข่าวทำเนียบรัฐบาล-นายกรัฐมนตรีแสดงความอาลัย “นายอาศิส พิทักษ์คุมพล” จุฬาราชมนตรี ถึงแก่อนิจกรรม
วันอาทิตย์ที่ 22 ตุลาคม 2566
22/10/2566
นายกรัฐมนตรีแสดงความอาลัย “นายอาศิส พิทักษ์คุมพล” จุฬาราชมนตรี ถึงแก่อนิจกรรม
นายกรัฐมนตรีแสดงความอาลัย “นายอาศิส พิทักษ์คุมพล” จุฬาราชมนตรี ถึงแก่อนิจกรรม
นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง แสดงความอาลัยต่อการถึงแก่อนิจกรรมของนายอาศิส พิทักษ์คุมพล จุฬาราชมนตรี เมื่อเวลา 10.32 น. วันนี้ (22 ตุลาคม 2566)
ทั้งนี้ สํานักจุฬาราชมนตรี ได้โพสต์ผ่านเพจสํานักจุฬาราชมนตรี ว่า ประกาศสํานักจุฬาราชมนตรี เรื่อง การถึงแก่อนิจกรรมของจุฬาราชมนตรี انا لله وانا اليه راجعون “แท้จริงเราเป็นสิทธิ์ของอัลลอฮ์และเราต้องกลับไปสู่พระองค์”
ตามที่ นายอาศิส พิทักษ์คุมพล จุฬาราชมนตรี ได้เข้ารับการรักษาอาการป่วยเป็นคนไข้ในพระบรมราชานุเคราะห์ ณ โรงพยาบาลจุฬาลงกรณ์สภากาชาดไทย ความละเอียดแจ้งแล้ว นั้น
สํานักจุฬาราชมนตรีขอประกาศให้ทราบโดยทั่วกันว่า นายอาศิส พิทักษ์คุมพล จุฬาราชมนตรี คนที่ 18 แห่งราชอาณาจักรไทย ได้กลับสู่ความเมตตาของอัลลอฮ์ (ถึงแก่อนิจกรรม) เมื่อวันอาทิตย์ที่ 22 ตุลาคม 2566 เวลา 10.32 น. และจะจัดพิธีละหมาดญะนาซะห์ (ละหมาดขอพร) ในวันจันทร์ที่ 23 ตุลาคม 2566 เวลา 10.00 น. ณ มัสยิดกลางประจําจังหวัดสงขลา เลขที่ 352 ถนนลพบุรีราเมศวร์ ตําบลคลองแห อําเภอหาดใหญ่ จังหวัดสงขลา
รัฐบาลไทย-ข่าวทำเนียบรัฐบาล-ทีมโฆษกรัฐบาล ให้ข้อมูลผู้สื่อข่าวต่างชาติเกี่ยวกับ มติ ครม. เรื่องต่ออายุ พ.ร.ก. ฉุกเฉิน พื้นที่ อ.ศรีสาคร จ.นราธิวาส ปรับมาใช้ พ.ร.บ. ความมั่นคงฯ
วันอาทิตย์ที่ 22 ตุลาคม 2566
22/10/2566
ทีมโฆษกรัฐบาล ให้ข้อมูลผู้สื่อข่าวต่างชาติเกี่ยวกับ มติ ครม. เรื่องต่ออายุ พ.ร.ก. ฉุกเฉิน พื้นที่ อ.ศรีสาคร จ.นราธิวาส ปรับมาใช้ พ.ร.บ. ความมั่นคงฯ
ทีมโฆษกรัฐบาล ให้ข้อมูลผู้สื่อข่าวต่างชาติเกี่ยวกับ มติ ครม. เรื่องต่ออายุ พ.ร.ก. ฉุกเฉิน พื้นที่ อ.ศรีสาคร จ.นราธิวาส ปรับมาใช้ พ.ร.บ. ความมั่นคงฯ
วันที่ 22 ตุลาคม 2566 นางรัดเกล้า อินทวงค์ สุวรรณคีรี รองโฆษกประจําสํานักนายกรัฐมนตรี เป็นตัวแทนทีมโฆษกประจําสํานักนายกรัฐมนตรี ให้ข้อมูลผู้สื่อข่าวต่างชาติเกี่ยวกับ มติของคณะรัฐมนตรี (ครม.) ที่ขยายระยะเวลาการบังคับใช้ พ.ร.ก. บริหารราชการในสถานการณ์ฉุกเฉินในจังหวัดชายแดนภาคใต้ออกไปอีก 3 เดือน ระหว่างวันที่ 20 ต.ค. 66-19 ม.ค. 67 โดยให้ปรับลด 3 อําเภอที่เดิมประกาศใช้ พ.ร.ก. ฉุกเฉินฯ มาใช้ พ.ร.บ. ความมั่นคงฯ แทนที่ ได้แก่ อําเภอกรงปินัง จังหวัดยะลา อําเภอทุ่งยางแดง จังหวัดปัตตานี และ อําเภอยี่งอ จังหวัดนราธิวาส และให้เพิ่มพื้นที่อําเภอศรีสาคร จังหวัดนราธิวาส ใช้กลับมาใช้ พ.ร.ก. ฉุกเฉินฯ
นางรัดเกล้า ย้ําว่ารัฐบาลใช้แนวทางตัดสินใจบนฐานของข้อมูลสถิติ (Data Driven Decision Making) การตัดสินใจให้พื้นที่อําเภอศรีสาคร จังหวัดนราธิวาส จะปรับกลับมาใช้พ.ร.ก. ฉุกเฉินฯ นั้นเกิดขึ้นหลังจากดูจากข้อมูลและสถิติย้อนหลัง 5 ปีที่ชี้ให้เห็นว่าพื้นที่ดังกล่าวมีความจําเป็นต้องได้รับการคุ้มครองในระดับสูง ซึ่งนายสมศักดิ์ เทพสุทิน รองนายกรัฐมนตรีและประธานคณะกรรมการบริหารสถานการณ์ฉุกเฉิน ได้ให้สัมภาษณ์ไว้ที่ทําเนียบรัฐบาลหลังการประชุม ครม. เมื่อวันที่ 16 ตุลาคม 2566 ว่าหากสถานการณ์ในพื้นที่อยู่ในระดับที่ดีไปจนถึงปีใหม่ ก็มีแนวโน้มปรับลดพื้นที่ได้อีก 5-10 อําเภอ ซึ่งหลังปีใหม่จะมีการประชุมพิจารณาอีกครั้ง โดยจะเป็นการใช้ข้อมูลสถิติที่เก็บระหว่างปี 2560-2567 มาประกอบการพิจารณา
ข้อมูลสถิติที่ใช้ประกอบการตัดสินใจ ประกอบด้วย 4 มิติดังนี้
1. สถิติเหตุการณ์
2. สถิติการสูญเสีย
3. สถิติการเคลื่อนไหว
4. ผลการบังคับใช้กฎหมาย (สถิติปิดล้อมตรวจค้น+จับกุมควบคุมตัว และ การดําเนินคดี)
"รัฐบาลมีความจริงใจ มุ่งมั่นแก้ไขปัญหา สร้างสันติสุขในพื้นที่ชายแดนใต้ พร้อมพัฒนาร่วมกันกับกองทัพ ประชาชนในพื้นที่จังหวัดชายแดนใต้ และทุกภาคส่วนที่เกี่ยวข้อง มุ่งแก้ปัญหาความรุนแรงได้อย่างยั่งยืน ทั้งนี้ เพื่อเกิดความต่อเนื่องในการปฏิบัติงานของเจ้าหน้าที่ รวมถึงจะเป็นประโยชน์ต่อการดูแลรักษาความสงบ และความปลอดภัยในชีวิตและทรัพย์สินของพี่น้องประชาชนในพื้นที่ชายแดนใต้ ครม. จึงขยายระยะเวลาการบังคับใช้ พ.ร.ก. บริหารราชการในสถานการณ์ฉุกเฉินในจังหวัดชายแดนภาคใต้ในพื้นที่ดังข้างต้นออกไปอีก 3 เดือน" นางรัดเกล้า ย้ํา
บทความจากสื่อ Voice of America สามารถอ่านได้จากลิงก์นี้ค่ะ
https://www.voanews.com/a/thailand-lifts-emergency-rule-in-parts-of-rebellion-racked-south/7318143.html